বাশার মাহমুদ (কবি)
বাশার মাহমুদ (১৯৫২ - ২০২১) ছিলেন বহুমুখী প্রতিভার অধিকারী একজন বাংলাদেশি সাংস্কৃতিক ব্যক্তিত্ব। তিনি ছিলেন একাধারে কবি, সাহিত্যিক, নাট্যকার, সাংবাদিক ও ইতিহাস গবেষক। পেশায় ছিলেন শিক্ষক। বিংশ শতাব্দীর শেষভাগে স্বাধীনতা-উত্তর বাংলাদেশে সাংস্কৃতিক অঙ্গনে তার অবদান অনস্বীকার্য। নাট্যকলায় সামগ্রিক অবদানের স্বীকৃতিস্বরূপ ২০১৫ খ্রিষ্টাব্দে জেলা শিল্পকলা একাডেমি পদক এবং সাহিত্যে ২০১১ খ্রিষ্টাব্দে সুনীল সাহিত্য পুরস্কারে ভূষিত হয়েছেন।